Procesul verbal al ședinței din data de 07.06.2016
Ședința a fost condusă de Manager General, Dr. Grasu Alis. 
În deschiderea şedinţei, şefii de microstaţii au predat procesele verbale de inspecţie şi control pentru ambulanţele din dotare pe luna mai 2016. Cei care nu le-au avut finalizate le vor preda corect completate până miercuri 08.06.2016 orele 12. 
Sing. Pelteacu Dan a anunţat ca s-a făcut instalarea software-ului de monitorizare  pe aproape toate maşinile.
După finalizarea instalării, comisia nominalizată va analiza zilnic cu ajutorul acestui software modul de lucru al maşinilor în ultimele 24 de ore, pe ture: consumul în timp real, alimentările, regimul de mers şi depăşirea limitei de viteză, timpul de utilizare a sirenei, etc.  În urma acestei analize se vor întocmi raportări zilnice, corelându-se aceste informaţii cu gradul de intrare în service al fiecărei maşini.

În prezent 58 de maşini se află în service, dintre care 14 în atelierul auto SABIF. Managerul General a cerut implicarea întregului staff  tehnic în monitorizarea reparaţiilor şi a termenelor stabilite cu firmele de reparaţii Prestige şi Cars. Vor fi notificate firmele furnizoare de piese auto de câte ori vor livra piese ce nu corespund cerinţelor.
Au fost discutate probleme administrative ale substaţiilor. 

Dr. Grasu Alis a cerut monitorizarea cazurilor efectuate de medicii de consultaţii de urgentă la domiciliu, deoarece s-a constatat o scădere a numarului de cazuri rezolvate pe tură de aceştia.

A fost prelucrată o adresa din partea Spitalului Obregia; în urma modificării legii pacientului cu probleme psihiatrice, echipajul va completa la internarea unui pacient un formular tip, ce a fost distribuit tuturor şefilor de microstaţii prin notă de serviciu.
A fost elaborată o fişă de verificare a fiecarei maşini, ce va trebui completată în fiecare dimineaţă de personalul compartimentului Telecomunicaţii şi semnată de ambulanţierul care are maşina în dotare. Se vor constata starea staţiilor mobile si montabile şi vizibilitatea pe hartă.

Managerul General a făcut apel din nou la întregul personal să respecte protocoalele şi în acelaşi timp codul de etică şi deontologie şi să evite discuţiile neprincipiale atât în relaţiile cu terţi, colegii, cât şi mai ales faţă de pacienţi.
Așa cum s-a convenit pentru ședințele săptămânale, au fost predate Directorului Medical de către fiecare microstație situațiile STEMI, resuscitări și intubări.

În finalul ședinței caietele de control de la microstații au fost vizate de Managerul General. 
